ΦΟΡΗΤΟ ΣΥΣΤΗΜΑ ΜΕΤΑΤΡΟΠΗΣ ΟΠΟΙΟΔΗΠΟΤΕ ΚΑΔΟΥ ΑΠΟΡΡΙΜΑΤΩΝ ΣΕ ΕΞΥΠΝΟ ΚΑΤΑΓΡΑΦΙΚΟ ΒΑΡΟΥΣ ΑΝΑ ΠΑΡΑΓΩΓΟ ΑΠΟΡΡΙΜΑΤΟΣ.

Σκοπός

Το σύστημα έχει ως σκοπό την μετατροπή οποιαδήποτε κάδου απορριμμάτων σε ένα έξυπνο αυτόνομο σύστημα αυτόματης καταγραφής του βάρους των απορριμμάτων ανά παραγωγό σε πραγματικό χρόνο και αυτόματης αποστολής των δεδομένων σε κεντρικό σύστημα στο διαδίκτυο για την στατιστική ενημέρωση και ανάλυση των παραγόμενων απορριμμάτων ανά χρονική περίοδο και παραγωγό.

Περιγραφή

Το σύστημα μετατροπής του κάδου είναι φορητό, μπορεί να εγκατασταθεί σε οποιοδήποτε κάδο και αποτελείται από τα παρακάτω:

1. Αδιάβροχή πλατφόρμα ηλεκτρομηχανικής ζύγισης με στήριξη στο εσωτερικό του κάδου με πλήρες ηλεκτρονικό σύστημα και λογισμικό καταγραφής του βάρους.
2. Σύστημα ανάγνωσης ηλεκτρονικών καρτών πρόσβασης (NFC tag reader) για ταυτοποίηση του χρήστη που εφαρμόζεται σε κατάλληλο σημείο του κάδου με κουμπί ενεργοποίησης με πράσινη ένδειξη λειτουργίας.
3. Ηλεκτρονικό σύστημα κλειδώματος του κάδου που εφαρμόζεται στο καπάκι του κάδο για την ελεγχόμενη πρόσβαση του κάδου.
4. Αισθητήρια πληρότητας κάδου που εφαρμόζονται εντός του κάδου.
5. Σύστημα συναγερμού σε περίπτωση ανατροπής και παραβίασης του κάδου.
6. Ηλεκτρονικό σύστημα επικοινωνίας με το διαδίκτυο και την κεντρική βάση δεδομένων.
7. Εσωτερική μπαταρία για αυτόνομη λειτουργία και κύκλωμα διαχείρισης ενέργειας.
8. Κεντρικό διαδικτυακό πρόγραμμα συλλογής και στατιστικής πληροφόρησης και διαχείρισης των κάδων.
9. Λογισμικό για τα κινητό τηλέφωνο με σκοπό την στατιστική πληροφόρηση των χρηστών για τα παραγόμενα απορρίμματα τους.
10. Σε περίπτωση φθοράς ή αλλοίωσης των χαρακτηριστικών του κάδου το σύστημα δύναται να μεταφερθεί σε νέο κάδο.

Η εγκατάσταση του συστήματος μετατροπής του κάδου σε έξυπνο κάδο διαχείρισης των απορριμμάτων είναι απλή και η λειτουργία του περιγράφεται παρακάτω:

Ο μεταποιημένος έξυπνος κάδος έχει το καπάκι του κλειδωμένο σε κατάσταση ηρεμίας.

Ο χρήστης πατάει το κουμπί τον κάδο για να τον ενεργοποιήσει και πλησιάζει την κάρτα πρόσβασης για να ταυτοποιηθεί και να ανοίξει το καπάκι ώστε να εναποθέσει εντός τα απορρίμματα του.

Στην συνέχεια η πλατφόρμα ζύγισης καταγράφει το βάρος των απορριμμάτων, την ώρα, τον κωδικό του χρήστη, και τον κωδικό του κάδου και τα αποστέλλει μέσω της διασύνδεσης στο διαδίκτυο σε κεντρική βάση δεδομένων.

Το λογισμικό αποστέλλει στην κεντρική βάση δεδομένων πληροφορίες σχετικά την τρέχουσα κατάσταση του μεταποιημένου κάδου όπως στάθμη μπαταρίας, πληρότητας, ανοιχτό καπάκι, συμβάν παραβίασης ,συνολικό βάρος κλπ.

ΑΞΙΩΣΕΙΣ

1.ΦΟΡΗΤΟ ΣΥΣΤΗΜΑ ΜΕΤΑΤΡΟΠΗΣ (ΚΙΤ)

2.ΑΥΤΟΝΟΜΙΑ ΛΕΙΤΟΥΡΓΙΑΣ

3.ΑΥΤΟΜΑΤΗ ΛΕΙΤΟΥΡΓΙΑ

4.ΧΡΗΣΗ ΣΕ ΕΞΩΤΕΡΙΚΟΥΣ ΧΩΡΟΥΣ

5.ΠΛΑΤΦΟΡΜΑ ΣΤΟ ΔΙΑΔΙΚΤΥΟ ΓΙΑ ΤΗΝ:

* ΣΥΛΛΟΓΗ
* ΚΑΤΑΓΡΑΦΗ
* ΕΠΕΞΕΡΓΑΣΙΑ
* ΕΝΗΜΕΡΩΣΗ

